CELEX: 62010CN0181
Language: da
Date: 2010-04-09 00:00:00
Title: Sag C-181/10: Anmodning om præjudiciel afgørelse indgivet af Naczelny Sąd Administracyjny (Republikken Polen) den 9. april 2010 — Emilian Kuć i Halina Jeziorska-Kuć mod Dyrektor Izby Skarbowej w Warszawie

3.7.2010   
            
            
               DA
            
            
               Den Europæiske Unions Tidende
            
            
               C 179/17
            
         Anmodning om præjudiciel afgørelse indgivet af Naczelny Sąd Administracyjny (Republikken Polen) den 9. april 2010 — Emilian Kuć i Halina Jeziorska-Kuć mod Dyrektor Izby Skarbowej w Warszawie
   (Sag C-181/10)
   2010/C 179/29
   Processprog: polsk
   
      Den forelæggende ret
   
   Naczelny Sąd Administracyjny
   
      Parter i hovedsagen
   
   
      Sagsøger: Emilian Kuć og Halina Jeziorska-Kuć
   
      Sagsøgt: Dyrektor Izby Skarbowej w Warszawie
   
      Præjudicielle spørgsmål
   
   
               1)
            
            
               Finder artikel 16 i Rådets direktiv 2006/112/EF af 28. november 2006 om det fælles merværdiafgiftssystem (1) — hvorefter det forhold, at en afgiftspligtig person fra sin egen virksomhed udtager en vare, som han vil anvende til privat brug for sig selv eller i øvrigt benytter til et for virksomheden uvedkommende formål, kun sidestilles med levering af varer mod vederlag, såfremt varen har givet ret til fuldt eller delvist fradrag af momsen — anvendelse på en standardsatslandbruger som omhandlet i dette direktivs artikel 295, stk. 1, nr. 3), der sælger grunde som han tidligere har benyttet til sin landbrugsvirksomhed, og som i kommunens lokalplan er udlagt til bebyggelse til brug for beboelse og forretninger, men som blev erhvervet som (momsfri) landbrugsjord?
            
         
               2)
            
            
               Skal en standardsatslandbruger som omhandlet i artikel 295, stk. 1, nr. 3), i direktiv 2006/112/EF, der sælger grunde som han tidligere har benyttet til sin landbrugsvirksomhed, og som i kommunens lokalplan er udlagt til bebyggelse til brug for beboelse og forretninger, men som blev erhvervet som (momsfri) landbrugsjord, anses for en afgiftspligtig person, der har pligt til at afregne moms af salget efter de almindelige regler?
            
         
      (1)  EUT L 347, s. 1.